b'\n_START_ARTICLE_\nI.K. Lykke\n_START_PARAGRAPH_\nI.K. Lykke er et norsk aksjeselskap med forretningskontor i Munkegata 48 i Trondheim. Selskapet eier blant annet Bunnpris-kjeden, som er en norsk dagligvarekjede med ca 4% markedsandel. Virksomheten i I.K. Lykke ble etablert av og navngitt etter Iver Knudsen Lykke i Trondheim i 1830, ble omdannet til aksjeselskap 2. februar 1918 og har siden v\xc3\xa6rt familieeid. Ogs\xc3\xa5 i dag eies selskapet av medlemmer av Lykkefamilien og styrets formann er sjette generasjon, Christian Lykke.'